《喜雨 其一》
清代·汤鹏

端居想气数，积久多繁忧。岁岁火云举，村村儿女啾。

但闻井里空，不见禾黍稠。年荒议论杂，心微涕泗流。

步出自西门，好雨从东畴。菜甲行可摘，稻花靡不抽。

三辅多稼穑，此外吾无求。

作者简介：（1801—1844）清湖南益阳人，字海秋。道光三年进士，授礼部主事，官至御史。勇于言事，以劾工部尚书宗室载铨，被黜。鸦片战争时，犹条上洋务三十事。在京师有狂名，所作诗文亦豪放如其人。有《浮丘子》、《海秋诗文集》，内容多涉军国利病大事。